Pondhasi (arsitèktur)

Pondhasi utawi Pondhamèn saged ugi dipunwastani tèknik pondhasi punika pamarkaryan ing babagan tèknik ingkang tumuju utawi ngasilaken jinis ugi dhimènsi pondhasi yasan ingkang praktis utawi efisien, saéngga saged lan kiyat nyangga bobot yasan kanthi saé.Tèknik pondhasi punika pérangan saking èlmu géotèknik.

Perangan paling ngandhap saka struktur bangunan sing katandur ing sajroning lemah, kang nduwèni fungsi kanggo nyaluraké bobot kabèh bangunan menyang lemah atos ing sangisoringé kanthi rata. Pamilihan jinis pondhasi, apa pondhasi cethek utawa pondhasi jero, gumantung marang aboté bangunan lan kahanan lemahé, kanthi ancas nyegah anané penurunan (settlement) lan njamin kestabilan bangunan.

Ing babagan konstruksi, ana manéka warna jinis pondhasi sing bisa dipilih manut kabutuhan lan kahanan lemah. Salah siji sing kerep dienggo yaiku pondhasi watu kali.

 Pondhasi watu kali 
Pondhasi watu kali yaiku salah siji jinis pondhasi sing migunakaké watu kali minangka bahan utama. Watu kali dipilih amarga nduwèni daya tahan sing apik banget kanggo nahan bobot sing cukup gedhé lan uga stabil ing kahanan lemah tartamtu.

Proses pambangunan pondhasi iki kalakoni kanthi cara nyusun watu kali manut tata susunan tartamtu sing wis dirancang cocog karo desain struktur bangunan. Lumrahé, pondhasi watu kali akèh dienggo kanggo bangunan kanthi struktur entheng, kayata omah, vila, utawa bangunan komersial cilik.

Material Pondhasi Watu Kali

Pondhasi watu kali kasusun saka sawetara bahan utama. Sing kapisan yaiku watu kali sing lumrahé ditemokaké ing kali utawa pagunungan. Watu-watu iki dipilih kanthi tliti, banjur dipethèk utawa dipracah nganti nduwèni ukuran sing meh padha. Tujuané supaya bisa ngasilaké struktur pondhasi sing kuwat lan sanggup nahan manéka warna tekanan lan bobot bangunan ing sadhuwuré.

Kajaba watu kali, pasir uga nduwèni peran wigati kanggo nglengkapi susunan pondhasi. Pasir mbantu nyetabilaké struktur pondhasi watu kali supaya luwih rapet lan ajeg. Sabanjuré, kanggo ngiket watu kali lan pasir supaya dadi siji struktur sing luwih kokoh, digunakaké campuran semen minangka bahan pangiket.

 Jinis pondhasi 
Pondhasi punika saged dipungolongaken dados tigang jinis:
 Pondhasi cethèk
 Pondhasi saenggèn
 Pondhasi penerus
 Pondhasi pelat
 Pondhasi lebet.

 Rujukan 
Kategori:Tèknik sipil